[{"text_idx": "#000000", "text": "Need, kes sattuvad ka\u0308ima Lu\u0308llema\u0308el restoranis Kolm So\u0303sarat, saavad kogeda suurepa\u0308raste kohalike roogade ko\u0303rval tavalisest eristuvat joogipaketti. Samuti va\u0308gagi kohalikest jookidest. Mokteilid on \u2013 nii nagu toidudki \u2013 ise otsast lo\u0303puni tehtud ja spetsiaalselt so\u0308o\u0308kidega sobima tembitud."}, {"text_idx": "#000001", "text": "Kui va\u0308hegi aega leiate, minge proovima. Sellest vo\u0303ib vabalt saada teie selle suve ko\u0303ige meeldeja\u0308a\u0308vam toiduelamus. Eriti kui olete kahekesi ning o\u0308o\u0308bite nende poolt pakutud gla\u0308mpingus, mis lo\u0303peb niisama erilise hommikuso\u0308o\u0308giga."}, {"text_idx": "#000002", "text": "Alkoholivabad joogisegud on praegu tormiliselt edasiarenev valdkond. Kes saab maitse suhu, sellest saab so\u0303ltlane. Tegelikult on neid ka ise pa\u0308ris lihtne valmistada."}, {"text_idx": "#000003", "text": "Kutsusime u\u0308he kolmest o\u0303est \u2013 Kerti Visseli \u2013 Maitsestuudiosse ra\u0308a\u0308kima, kuidas ta oma mokteilid valmistab. Ning tegime u\u0308he u\u0308heskoos valmis."}, {"text_idx": "#000004", "text": "Tavapa\u0308rasel moel keetmine (tooraine, suhkur ja vesi u\u0308heskoos potti ning keema) vo\u0303ib anda mitte ko\u0303ige puhtamat maitset. Seega soovitab Kerti ebatraditsioonilisest toorainest siirupi keetmiseks u\u0308hte nippi \u2013 valada toorainest keedetud to\u0303mmis suhkrusiirupisse."}, {"text_idx": "#000005", "text": "Proovisime erinevad valmistusviisid koos ja\u0308rele. Esmalt keetsime mustaso\u0303stralehesiirupi ko\u0303ige levinumal viisil. See sai tugevalt tumedat va\u0308rvi ja ha\u0308sti karamellise maitsega. Siis proovisime teisiti \u2013 keetsime varuks ja\u0308etud mustaso\u0303stralehtedest ko\u0303igepealt to\u0303mmise. Siis keetsime eraldi suhkrusiirupi, millele lisasime to\u0303mmise. Maitsest kadus karamelli u\u0308lemvo\u0303im sootuks ja tugevpruunist va\u0308rvist sai kuldkollane."}, {"text_idx": "#000006", "text": "Pildil on karamellise maitsega tume siirup, to\u0303mmis ja to\u0303mmisega tehtud mustso\u0303stralehesiirup."}, {"text_idx": "#000008", "text": "Ko\u0303ige lihtsama mustso\u0303stralehejoogi saate, kui panete klaasipo\u0303hja ja\u0308a\u0308kuubikud, valate sellele siirupi ning pikendate mulliveega. Maitsenu\u0308ansside tekitamiseks vo\u0303ib lisada teisi siirupeid. Meie panime juurde sortsu kuusevo\u0303rsesiirupit ning jook sai kargem."}]